เป็นร้านที่หมายมั่นปั้นมือมาชิมนานมากกก  แอบดูรีวิวยั่ว  ปักหมุดแล้วปักหมุดอีก  ในที่สุดก็ได้มาลองทานกับเค้าซะทีแทบอยากตะโกนร้องว่าอินเทรนด์กับเค้าซะทีเว๊ยยยย!!  ช่วงที่มีโอกาสมาทานนี่ประจวบเหมาะกับที่ทางร้านปล่อยโปรควบเซ็ท A+B มาพอดีค่ะ  ซึ่งแอมว่าค่อนข้างคุ้มค่าทีเดียว เพราะเราสามารถเลือกทานตัวไฮไลท์ของทั้งสองเซ็ทได้  อ๊างงง  สวรรค์กระเพาะจริงๆ 555

=-= ทำเล และการเดินทาง =-=

ร้าน shibuya shabu ในเวลานี้มีอยู่สองสาขานะคะ  สาขาพระราม 9 และทองหล่อ  ซึ่งโปร A+B มีทั้งสองสาขานะคะ ตามไปจัดกันตามสะดวก  วันที่ไปแอมเลือกมาทานสาขาทองหล่อค่ะ  การเดินทางมาร้านถ้ามาด้วยรถไฟฟ้า  ใกล้ที่สุดคงเป็น BTS สถานีทองหล่อนะคะ และต่อรถเข้ามาหน่อย (ค่อนข้างลึกค่ะ  เกือบสุดซอยทองหล่อ ใกล้ๆจะทะลุถนนเพชรบุรีเลยทีเดียว  ถ้าเดินมาแอมว่ามี 20 นาทีขึ้นนะ  แนะนำเรียก taxi เข้ามากะเพื่อนดีกว่า  หารกันคนละไม่กี่บาทเนอะ) ร้านอยู่ในซอยทองหล่อ 20 เข้าจากปากซอยสัก 30 เมตรร้านอยู่ซ้ายมือค่ะ  หาไม่ยาก  ใครจะขับรถมา  ทางร้านมีที่จอดรถภายในตึกนะคะ

=-= บรรยกาศในร้าน =-=

เนื่องจากเป็นร้านฮิต ยอดนิยม  ที่มักจะมีลูกค้ามานั่งรอคิวที่หน้าร้านตลอด  การจัดวางที่นั่งจึงเป็นแบบใช้ทุกพื้นที่ให้เป็นประโยชน์มาก  เพื่อรองรับลูกค้าให้ได้มากที่สุดเท่าที่จะทำได้(เพื่อลูกค้าจะได้รอไม่นานอ่ะนะ)  เลยค่อนข้างแน่นๆ  แต่ไม่ถึงกับอึดอัด  น่าจะรองรับได้เกือบๆ 100 ที่นั่ง  มีทั้งโต๊ะยาวโต๊ะสั้นรองรับกลุ่มเพื่อนฝูงมาโซ้ยชาบูเป็นหมู่คณะได้  โดยปกติร้านนี้เป็นร้านที่ขึ้นชื่อเรื่องการรอคิวนานค่ะ  แต่วันที่แอมไปเป็นวันธรรมดา(เย็นวันอังคาร)  เข้าไปที่ร้านประมาณทุ่มนึง  ก็ไม่ต้องรอคิวนะ  แต่ตอนออกจากร้านสองทุ่มกว่าคิวเริ่มมีละคะ

=-= Buffet =-=

Buffet ที่นี่คิดราคาหัวละ 690 บาท  ให้เวลาทาน 90 นาที (ถ้าสั่งเยอะ  ทานไม่หมดเค้าปรับหัวละ 100 ทั้งโต๊ะนะเออ) โดยตลอดเวลาทาน  จะสามารถสั่งทุกอย่างในเมนูได้ไม่อั้น  มีทั้งเมนูชาบู  ของทานเล่น snack ซูชิ เครื่องดื่ม ขนมไอติมคือแบบมันเยอะมาก...  และที่ฮามากคือ แม้ว่าร้านจะใช้ชื่อว่า shibuya shabu แต่เมนูที่ทุกคนให้ความสนใจดันเป็น sushi  ซะงั้น (ส่งรูปให้เพื่อนดู  เพื่อนงงอ่ะ  นี่ตกลงแกไปกินร้านชาบูจริงๆหรอ)  เดี๋ยวมาดูกันว่าทำไมซูชิที่นี่ถึงเด็ด ฮ่าฮ่า

=-= เมนูที่ทานค่ะ =-=

ออกตัวก่อนเลยว่าวันที่ไปกินได้น้อยมากเนื่องจากมื้อกลางวันเพิ่งไปกินกับ wongnai มาง่ะ คือจุกมากๆ  (แล้วทุกคนก็ทำหน้าเหวอใส่เมื่อเราบอกจะไปกิน shibuya shabu ต่อ 555)  วันที่ไปเลยกินแบบเลือกเฉพาะเมนูที่อยากทานเท่านั้น  อาจจะไม่ค่อยหลากหลายครบถ้วนกระบวนความเท่าไรนะคะ แหะๆ

:::หมวด sushi:::

- Ikura  ☆☆☆☆☆อันนี้เป็นอะไรที่ตั้งใจมาทานเลย  เราว่า ikura เค้าโอเค แม้ว่าเกรดไม่ได้ดูสูงมาก แต่เด้งดึ๋งใช้ได้  ไม่เก่าเก็บ  และแม้จะตักมาไม่พูนมาก  แต่ด้วยความที่สั่งไม่อั้นก็ให้อภัยอ่ะ 555

- Unagi☆☆ คือเป็นอะไรที่ใครมาก็ต้องสั่ง  แต่แอมว่าปลาไหลเค้าไม่ค่อย work มันไม่นุ่ม  ออกแข็งๆเหนียวๆ  มีก้าง  มีเงี่ยงแข็งๆบ้างในบางชิ้น  สั่งมาสิบ  จะมีชิ้นที่โอเคประมาณ 50%

- Hotate  ☆☆☆☆หอยเชลล์ที่นี่แม้จะตัวไม่ใหญ่  สีดูไม่ดั้งสดใส  แต่คุณภาพใช้ได้  ไม่มีกลิ่น  เคี้ยวไปยังคงเด้งดึ๋งพอควร  ถือว่าโอเคเลยสำหรับคุณภาพนี้แล้วนำมาเสริฟแบบ buffet คุ้มอ่ะ บอกตรง!!

- Amaebi ☆☆☆☆กุ้งหวานที่นี่ใช้ได้ค่ะ  วันที่แอมไปสดเด้งดึ๋งหวานอร่อย  อันนี้ดีๆๆ

- Salmon ☆☆☆☆☆ หน้านี้ก็ใช้ได้ค่ะ  ปลาแซลม่อนเรียกได้ว่าสด  นุ่มนวล มีความมันหลงเหลืออยู่  แอมว่าเกรดราวๆ sushi den ค่ะ

- Salmon tomato ☆☆☆☆☆คือเหมือน Salmon อันบนเป๊ะ  แต่จะโปะปลามาบนมะเขือเทศสดแทนข้าวซูชิค่ะ  แอมว่าทานแล้วให้อารมณ์สลัดๆสดชื่นนะ

- Katsuo ☆☆☆☆ หรือ หน้าปลาโอ  อันนี้สด  มีมันแทรกหน่อยๆ  เกรดดี  คุณภาพใช้ได้  

- Omigyu ☆☆หน้าเนื้อวัวดิบญี่ปุ่นโอบิกิว  ตัวนี้ลายมาสวยเลย  แต่แอมไม่กล้าลอง  คนไปทานด้วยบอกเฉยๆค่ะ

-  Salmon maki ☆☆☆ เป็นโรลปลาแซลม่อนที่มีรยแป้งเทมปุระกรอบๆค่ะ  อันนี้กลางๆนะคะ  ไม่ติดใจไรมาก

::: หมวด Shabu :::

แอมทานน้อยมากค่ะ  ทานไปสามชิ้นเอง 555  ขอพูดรวมๆนะ เท่าที่ชิม  เนื้อเค้าใช้ได้ค่ะ  มีให้เลือกสามชนิด คุณภาพโอเค  มีมันแทรกพอควร  ซุปชาบูโอเค  น้ำจิ้มชาบูก็ใช้ได้ไม่เหลวๆจางๆ ติหน่อยตรงที่น้ำซุปสุกี้ญี่ปุ่นเค้าหวานเจื้อยไปหน่อยอ่ะคะ  แอมไม่ค่อยถูกใจนะ  ชอบ akiyoshi มากกว่า

:::หมวดขนม:::

- Pudding ชานม ☆☆ อันนี้คือตั้งใจมากินมากเลย  แบบเดินเข้าร้านได้โต๊ะปุ๊บ  ก็ไปเปิดตู้หยิบเมนูนี้มากินอย่างแรก   555   ปรากฎว่า fail มากๆ คือในรูปตรงชามันดูข้นๆอ่ะ  จริงมันค่อนข้างเหลว และจืด  เลยไม่ค่อยอร่อยเท่าไร  ด้วยความที่หยิบมาอย่างแรกก็เซ็งๆ  เลยไม่กินขนมอย่างอื่นเลย  บุกแต่ซูชิอย่างเดียว 555

=-= การบริการ =-=

ด้วยความที่ไปในเย็นวันธรรมดา  ลูกค้าน้อยกว่าวันเสาร์ อาทิตย์มาก  ทำให้เรารอออเดอร์กันไม่นานเท่าไรค่ะ  คือ ค่อยๆทยอยมาหลังสั่งคือ 30 นาที  ได้ครบทุกเมนู  แต่ก็พอนึกภาพออกว่าเสาร์อาทิตย์มันต้องนานแน่ๆค่ะ  เพราะน่าจะเบิ้ลเวลารอไปสักเท่าตัวได้ จากสัดส่วนของลูกค้าที่เพิ่มขึ้นอ่ะนะ  แอมแนะนำสั่งตู้มแรก(เท่าที่ตัวเองกินหมด)ไปเลย  เพราะออเดอร์รอบสองจะค่อนข้างช้าหว่ารอบแรกพอดูค่ะ  ด้านงานบริการ  น้องที่ดูแลโซนโต๊ะแอมบริการดี  เป็นกันเอง คอยบริการ  คอยแนะนำอาหารต่างๆได้ดีค่ะ

สรุป  ร้านนี้แอมถือว่าเด็ดเลยในเรื่องความคุ้มค่า  ถ้าทานเก่งเนี่ยคุ้มแสนคุ้ม   คุณภาพวัตถุดิบขอให้กลางๆค่อนไปดี  เนื่องจากมีเมนูบางเมนูที่ดูเป๋ไปบ้าง  ความหลากหลายของอาหาร ถ้าไม่มีโปร A+B แอมว่าเมนูซูชิให้เลือกสั่งค่อนข้างน้อยไปหน่อยนะ (แต่ส่วนมากทางร้านก็มักจะใส่โปรอาหารพิเศษแทรกเพื่ออุดช่องโหว่ตรงนี้อ่ะคะ) ดังนั้นถ้าช่วงไหนปล่อยโปรแบบ A+B ต้องรีบไปจัดโดยไวค่ะ  คุ้มสุดๆจริงๆ ^^
